Αυγά σκραμπλ με ντοματίνια και πιπεριές
Μια απολαυστική εκδοχή των κλασικών αυγών σκραμπλ. Οι πιπεριές προσφέρουν μια ελαφριά πικάντικη πινελιά, ενώ τα ντοματίνια προσθέτουν φρεσκάδα και υγρασία.
10 αυγά, 80 ml γάλα πλήρες, 1/2 μάτσο κόλιανδρος ή μαϊντανός, ψιλοκομμένος, 40 γρ. βούτυρο αγελαδινό, 100 γρ. κρεμμύδι λευκό, χοντροκομμένο, 2 πιπεριές κέρατο, σε κύβους, 2 πιπεριές jalapeno ή τσίλι, ψιλοκομμένες (αν θέλουμε), 300 γρ. ντοματίνια, κατά προτίμηση βελανίδια, κομμένα στη μέση, 1 κουτ. σούπας ρίγανη φρέσκια, ψιλοκομμένη (ή 1 κ.γ. ξερή), 1 αβοκάντο, κομμένο σε κυβάκια, 4-5 φέτες λάιμ, για το σερβίρισμα,  20 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε τα αυγά σκραμπλ με ντοματίνια και πιπεριές σε ένα μεγάλο μπολ χτυπάμε με το σύρμα τα αυγά με το γάλα.Προσθέτουμε τον κόλιανδρο και ανακατεύουμε.Σε ένα τηγάνι ζεσταίνουμε το βούτυρο και το λάδι σε μέτρια προς δυνατή φωτιά και σοτάρουμε το κρεμμύδι και τις πιπεριές για 2-3 λεπτά, να μαλακώσουν ελαφρώς.Προσθέτουμε τα ντοματίνια και σοτάρουμε για άλλα 2 λεπτά.Ρίχνουμε τη ρίγανη, χαμηλώνουμε τη φωτιά και προσθέτουμε τα αυγά.Ψήνουμε για 1 λεπτό χωρίς να ανακατέψουμε.Με μια σπάτουλα ανακατεύουμε αργά, αλλά συνεχώς, μέχρι τα αυγά να αρχίσουν να στερεοποιούνται, αλλά να μη στεγνώσουν.Αλατοπιπερώνουμε.Αποσύρουμε και σερβίρουμε με το αβοκάντο και τις φέτες λάιμ.
Αυγά,Ντομάτα,Πιπεριές